CELEX: 32007R0217
Language: hr
Date: 2007-02-28 00:00:00
Title: Uredba Komisije (EZ) br. 217/2007 od 28. veljače 2007. o pokretanju ispitnog postupka koji se odnosi na moguće izbjegavanje kompenzacijskih mjera uvedenih Uredbom Vijeća (EZ) br. 1628/2004 na uvoz određenih sustava grafitnih elektroda podrijetlom iz Indije uvozom određenog umjetnog grafita podrijetlom iz Indije i o evidentiranju takvog uvoza

11/Sv. 039
            
            
               HR
            
            
               Službeni list Europske unije
            
            
               33
            
         32007R0217
   
               L 062/19
            
            
               SLUŽBENI LIST EUROPSKE UNIJE
            
            
               28.02.2007.
            
         
      UREDBA KOMISIJE (EZ) br. 217/2007
   od 28. veljače 2007.
   o pokretanju ispitnog postupka koji se odnosi na moguće izbjegavanje kompenzacijskih mjera uvedenih Uredbom Vijeća (EZ) br. 1628/2004 na uvoz određenih sustava grafitnih elektroda podrijetlom iz Indije uvozom određenog umjetnog grafita podrijetlom iz Indije i o evidentiranju takvog uvoza
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 2026/97 od 6. listopada 1997. o zaštiti od subvencioniranog uvoza iz zemalja koje nisu članice Europske zajednice (1) (Osnovna uredba), a posebno njezin članak 23. stavak 2., članak 24. stavak 3. i članak 24. stavak 5.,
   nakon savjetovanja sa Savjetodavnim odborom,
   budući da:
   A.   ZAHTJEV
   
   
               (1)
            
            
               Komisija je primila zahtjev na temelju članka 23. stavka 2. Osnovne uredbe za ispitivanje navodnog izbjegavanja kompenzacijskih mjera uvedenih na uvoz određenih sustava grafitnih elektroda podrijetlom iz Indije.
            
         
               (2)
            
            
               Zahtjev je 15. siječnja 2007. podnijelo Europsko udruženje za ugljik i grafit (European Carbon and Graphite Association -ECGA) u ime proizvođača određenih sustava grafitnih elektroda Zajednice.
            
         B.   PROIZVOD
   
   
               (3)
            
            
               Proizvod na koji se odnosi moguće izbjegavanje mjera su grafitne elektrode koje se koriste za električne peći, prividne gustoće 1,65 g/cm3 ili veće i električnog otpora 6,0 μΩ.m ili manje, koji potpadaju pod oznaku KN ex 8545 11 00 (oznaka TARIC 8545110010) i nastavci koji se koriste za takve elektrode, a koji potpadaju pod oznaku KN ex 8545 90 90 (oznaka TARIC 854909010), bez obzira uvoze li se zajedno ili posebno i koji su podrijetlom iz Indije („dotični proizvod”). Te su oznake samo informativnog karaktera.
            
         
               (4)
            
            
               Proizvod iz ispitnog postupka su štapićaste elektrode od umjetnog grafita promjena 75 mm ili više, podrijetlom iz Indije („proizvod iz ispitnog postupka”), obično prijavljen pod oznakom KN ex 3801 10 00 (TARIC 3801100010). Ta je oznaka samo informativnog karaktera. Proizvod iz ispitnog postupka je intermedijarni proizvod u proizvodnji dotičnog proizvoda i već utjelovljuje osnovne značajke potonjeg proizvoda.
            
         C.   POSTOJEĆE MJERE
   
   
               (5)
            
            
               Mjere koje su trenutačno na snazi i koje se navodno izbjegavaju su kompenzacijske mjere uvedene Uredbom Vijeća (EZ) br. 1628/2004 (2).
            
         D.   RAZLOZI
   
   
               (6)
            
            
               Zahtjev sadrži dostatan prima facie dokaz da se kompenzacijske mjere na uvoz dotičnog proizvoda izbjegavaju uvozom proizvoda iz ispitnog postupka.
            
         
               (7)
            
            
               Dostavljeni su sljedeći dokazi:
               
                           i.
                        
                        
                           zahtjev pokazuje da se nakon uvođenja kompenzacijskih mjera na dotični proizvod značajno promijenila struktura trgovanja koja uključuje izvoz iz Indije u Zajednicu te da za takvu promjenu nema dostatnog valjanog uzroka ili opravdanosti, osim uvođenja pristojbe;
                        
                     
                           ii.
                        
                        
                           čini se da je ova promjena strukture trgovanja posljedica jednostavne promjene poslovanja provedene u Zajednici pri čemu je proizvod iz ispitnog postupka promijenjen u dotični proizvod;
                        
                     
                           iii.
                        
                        
                           nadalje, zahtjev sadrži dostatan prima facie dokaz da su preostali učinci postojećih kompenzacijskih mjera za dotični proizvod narušeni u smislu količine. Čini se da je značajna količina uvoza proizvoda iz ispitnog postupka iz Indije zamijenila uvoz dotičnog proizvoda;
                        
                     
                           iv.
                        
                        
                           konačno, zahtjev sadrži dostatan prima facie dokaz da uvezeni proizvod iz ispitnog postupka još uvijek koristi subvencije;
                        
                     
                           v.
                        
                        
                           ako se prakse izbjegavanja obuhvaćene člankom 23. Osnovne uredbe, osim običnog preustroja, utvrde tijekom ispitnog postupka, ispitni postupak može obuhvatiti i te prakse.
                        
                     
         E.   POSTUPAK
   
   
               (8)
            
            
               U svjetlu gore navedenog, Komisija je zaključila da postoji dostatan dokaz koji opravdava pokretanje ispitnog postupka u skladu s člankom 23. Osnovne uredbe i koji uvoz proizvoda iz ispitnog postupka uvjetuje evidentiranjem, u skladu s člankom 24. stavkom 5. Osnovne uredbe.
            
         (a)   Upitnici
   
   
               (9)
            
            
               Kako bi dobila podatke koje smatra potrebnima za ispitni postupak, Komisija će poslati upitnike izvoznicima/proizvođačima i udruženjima izvoznika/proizvođača u Indiju, uvoznicima i udruženjima uvoznika u Zajednici koji su sudjelovali u ispitnom postupku koji je doveo do postojećih mjera te indijskim tijelima. Prema potrebi, podaci se mogu tražiti i od industrije Zajednice.
            
         
               (10)
            
            
               U svakom slučaju, sve zainteresirane stranke trebaju odmah kontaktirati Komisiju, ali ne kasnije od roka određenog u članku 3. ove Uredbe kako bi saznali jesu li navedeni u zahtjevu i, ako je potrebno, zatražili upitnik u roku određenom u članku 3. stavku 1. ove Uredbe, s obzirom da se rok određen u članku 3. stavku 2. ove Uredbe primjenjuje na sve zainteresirane stranke.
            
         
               (11)
            
            
               Tijela u Indiji obavijestit će se o pokretanju ispitnog postupka te će im se dostaviti primjerak zahtjeva.
            
         (b)   Prikupljanje podataka i održavanje saslušanja
   
   
               (12)
            
            
               Sve zainteresirane stranke ovime se pozivaju iznesu svoje stavove u pisanom obliku i dostaviti odgovarajuće dokaze. Nadalje, Komisija može saslušati zainteresirane stranke, pod uvjetom da dostave zahtjev u pisanom obliku i da pokažu posebne razloge zašto ih se treba saslušati.
            
         (c)   Izuzeće od evidencije uvoza ili mjera
   
   
               (13)
            
            
               U skladu s člankom 23. stavkom 3. Osnovne uredbe, uvoz proizvoda iz ispitnog postupka može se izuzeti od evidencije ili mjera ako uvoz ne predstavlja izbjegavanje mjera.
            
         
               (14)
            
            
               S obzirom da se moguće izbjegavanje događa u Zajednici, izuzeća se mogu dodijeliti, u skladu s člankom 23. stavkom 3. Osnovne uredbe, uvoznicima proizvoda iz ispitnog postupka koji mogu dokazati da nisu povezani s proizvođačima na koje se primjenjuju mjere. Uvoznici koji žele dobiti izuzeće trebaju podnijeti zahtjev koji je valjano potkrijepljen dokazima u roku navedenom u članku 3. stavku 3. ove Uredbe.
            
         F.   EVIDENCIJA
   
   
               (15)
            
            
               Prema članku 24. stavku 5. Osnovne uredbe, uvoz proizvoda iz ispitnog postupka treba podlijegati evidenciji kako bi se osiguralo da se, ako se ispitnim postupkom utvrdi izbjegavanje, kompenzacijske pristojbe u odgovarajućem iznosu mogu retroaktivno uvesti od datuma evidencije takvog uvoza podrijetlom iz Indije.
            
         G.   ROKOVI
   
   
               (16)
            
            
               U svrhu dobrog upravljanja, trebaju se navesti rokovi u kojima:
               
                           —
                        
                        
                           zainteresirane stranke mogu same predstaviti svoje stavove Komisiji u pisanom obliku i dostaviti odgovore na upitnik ili bilo koje druge podatke koje treba uzeti u obzir tijekom ispitnog postupka,
                        
                     
                           —
                        
                        
                           uvoznici u Zajednicu mogu zatražiti izuzeće od evidentiranja uvoza ili mjera,
                        
                     
                           —
                        
                        
                           zainteresirane stranke mogu dostaviti pisani zahtjev za saslušanjem pred Komisijom.
                        
                     
         
               (17)
            
            
               Upozorava se na činjenicu da korištenje većine postupovnih prava određenih u Osnovnoj uredbi ovisi o javljanju stranke u rokovima navedenima u članku 3. ove Uredbe.
            
         H.   NESURADNJA
   
   
               (18)
            
            
               U slučajevima u kojima zainteresirana stranka odbija pristup ili na neki drugi način ne pruža potrebne podatke u rokovima, ili ako znatno ometa ispitni postupak, privremeni ili konačni nalazi, pozitivni ili negativni, mogu se donijeti na temelju raspoloživih podataka u skladu s člankom 28. Osnovne uredbe.
            
         
               (19)
            
            
               Ako se utvrdi da je bilo koja zainteresirana stranka dostavila lažne ili obmanjujuće podatke, podaci se zanemaruju, a mogu se koristiti raspoloživi podaci. Ako zainteresirana stranka ne surađuje ili surađuje samo djelomično tako da se nalazi temelje na raspoloživim podacima u skladu s člankom 28. Osnovne uredbe, rezultat može biti manje povoljan za stranku nego da je surađivala,
            
         DONIJELA JE OVU UREDBU:
   Članak 1.
   Ovim se pokreće ispitni postupak na temelju članka 23. stavka 2. Uredbe Vijeća (EZ) br. 2026/97 kako bi se utvrdilo izbjegavaju li se uvozom u Zajednicu štapićastih elektroda promjera 75 mm ili više, podrijetlom iz Indije, koje u pravilu potpadaju pod oznaku KN ex 3801 10 00 (TARIC 3801100010), mjere uvedene Uredbom Vijeća (EZ) 1628/2004.
   Članak 2.
   Carinska tijela ovim se upućuju, na temelju članka 23. stavka 2. i članka 24. stavka 5. Uredbe (EZ) br. 2026/97, da poduzmu odgovarajuće korake kako bi evidentirali uvoz u Zajednicu utvrđen u članku 1. ove Uredbe.
   Evidentiranje prestaje važiti devet mjeseci od datuma stupanja na snagu ove Uredbe.
   Komisija Uredbom može uputiti carinska tijela da ne evidentiraju uvoz u Zajednicu proizvoda koje su uvezli uvoznici koji su se prijavili za izuzeće od registracije i za koje je utvrđene da ne izbjegavaju kompenzacijske pristojbe.
   Članak 3.
   1.   Od Komisije bi trebalo zatražiti upitnike u roku od 15 dana od datuma objave ove Uredbe u Službenom listu Europske unije.
   2.   Ako zainteresirane stranke žele da se njihove izjave uzmu u obzir tijekom ispitnog postupka, moraju se javiti Komisiji, predstaviti svoja stajališta u pisanom obliku i dostaviti odgovore na upitnik ili bilo koje druge podatke u roku od 40 dana od datuma objave ove Uredbe u Službenom listu Europske unije, osim ako je utvrđeno drukčije.
   3.   Uvoznici koji zahtijevaju izuzeće uvoza od evidentiranja ili mjera trebaju dostaviti zahtjev koji je valjano potkrijepljen dokazima u istom roku od 40 dana.
   4.   Zainteresirane stranke, također, mogu zatražiti saslušanje pred Komisijom u istom roku od 40 dana.
   5.   Svi podaci koji se odnose na predmet, svi zahtjevi za saslušanjem ili upitnikom, kao i svi zahtjevi za izuzećem izvoza od evidentiranja ili mjera moraju biti u pisanom obliku (ne u elektroničkom obliku, osim ako je utvrđeno drukčije) i moraju sadržavati naziv, adresu, adresu e-pošte, broj telefona i faksa zainteresirane stranke. Svi dopisi u pisanom obliku, uključujući podatke koji se traže u ovoj Uredbi, odgovori na upitnik i korespondencija koju zainteresirane stranke dostave u povjerljivosti, označavaju se oznakom „Ograničeno” (3) i, u skladu s člankom 29. stavkom 2. Osnovne uredbe, prilažu uz verziju koja nije povjerljiva i koja sadrži oznaku „ZA PREGLED ZAINTERESIRANIM STRANKAMA”.
   Adresa Komisije za korespondenciju:
   
               European Commission
            
         
               Directorate General for Trade
            
         
               Directorate H
            
         
               J-79 5/16
            
         
               B-1049 Brussels
            
         
               Faks (32-2) 295 65 05.
            
         Članak 4.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. veljače 2007.
      
         
            Za Komisiju
         
         Peter MANDELSON
         
         
            Član Komisije
         
      
   
   
      (1)  SL L 288, 21.10.1997., str. 1. Uredba kako je zadnje izmijenjena Uredbom (EZ) br. 461/2004 (SL L 77, 13.3.2004., str. 12.).
   
      (2)  SL L 295, 18.9.2004., str. 4.
   
      (3)  To znači da je dokument samo za internu upotrebu. Zaštićen je prema članku 4. Uredbe (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, 31.5.2001., str. 43.). To je povjerljivi dokument prema članku 29. Uredbe (EZ) br. 2026/97 i članku 12. Sporazuma WTO-a o subvencijama i kompenzacijskim mjerama.